b'\n_START_ARTICLE_\nAndronovo kult\xc5\xabra\n_START_PARAGRAPH_\nAndronovo kult\xc5\xabra\xc2\xa0\xe2\x80\x93 bronzos am\xc5\xbeiaus archeologin\xc4\x97 kult\xc5\xabra, pavadinta Andronovo kaimo (Krasnojarsko kra\xc5\xa1tas), prie kurio 1914\xc2\xa0m. rasti pirmieji radiniai, vardu. Kult\xc5\xabr\xc4\x85 1927\xc2\xa0m. i\xc5\xa1skyr\xc4\x97 rus\xc5\xb3 archeologas Sergejus Teplouchovas.\n_START_SECTION_\nArealas\n_START_PARAGRAPH_\nAndronovo kult\xc5\xabra buvo paplitusi 2 t\xc5\xabkstantme\xc4\x8dio pr. m. e. viduryje ir antroje pus\xc4\x97je tarp Uralo ir Jenisiejaus (Kazachija, Vakar\xc5\xb3 Sibiras, Piet\xc5\xb3 Paural\xc4\x97). Andronovo kult\xc5\xabra apima didel\xc4\x99 teritorij\xc4\x85, skiriama \xc4\xafvairi\xc5\xb3 jos variant\xc5\xb3.\n_START_SECTION_\nKult\xc5\xabra\n_START_PARAGRAPH_\n\xc5\xbdmon\xc4\x97s gyveno pusiau \xc5\xbeemin\xc4\x97se bei ant\xc5\xbeeminiuose pastatuose. Naudojo titnaginius ir metalinius dirbinius. Laidota kapinynuose ir pilkapynuose; dalis kap\xc5\xb3 su apskritais ir keturkampiais akmen\xc5\xb3 vainikais. Mirusieji laidoti nedeginti ir sudeginti. Rasta titnagini\xc5\xb3 dirbini\xc5\xb3, metalini\xc5\xb3 \xc4\xafrankiu ir ginkl\xc5\xb3, plok\xc5\xa1\xc4\x8diadugn\xc4\x97s keramikos, puo\xc5\xa1tos geometriniu ornamentu, \xc5\xbealvarini\xc5\xb3 ir auksini\xc5\xb3 papuo\xc5\xa1al\xc5\xb3. Priskiriama indoeuropie\xc4\x8diams\xc2\xa0\xe2\x80\x93 indoiran\xc4\x97nams.'